**Forslag om lovendring til behandling på Oslo svømmekrets sitt ting 6. april 2022.02.11**

Styret i Oslo svømmekrets ønsker å fremme forslag på lovendring i kretsen sine lover.

Punktet som ønskes endret er § 17 pkt 13 som omhandler tingets valg av tillitsvalgte.

**Dagens § 17 pkt 13 er som følger**:

**§ 17 Særkretstingets oppgaver**

13. Foreta følgende valg:

a) Styre med leder, nestleder, 3 styremedlemmer og 1 varamedlem.

b) Kontrollutvalg med 2 medlemmer og 1 varamedlem.

c) Representanter til ting i overordnede organisasjonsledd eller gi særkretsstyret fullmakt til å oppnevne representantene.

d) Valgkomité med leder, to medlemmer og ett varamedlem for neste særkretsting.

Ledere og nestledere velges enkeltvis. Øvrige medlemmer velges samlet. Deretter velges varamedlemmene samlet. Der det velges flere varamedlemmer skal det velges 1.varamedlem, 2.varamedlem osv.

**Forslag til ny § 17 pkt 13: Endringene er markert med rød skrift. Endringen vil ikke tre i kraft før på kretstinget i 2023.**

**§ 17 Særkretstingets oppgaver**

13. Foreta følgende valg:

a) Styre med leder, nestleder, 3 styremedlemmer og 1 varamedlem for 2 år.

b) Kontrollutvalg med 2 medlemmer og 1 varamedlem for 2 år.

c) Representanter til ting i overordnede organisasjonsledd eller gi særkretsstyret fullmakt til å oppnevne representantene.

d) Valgkomité med leder, to medlemmer og ett varamedlem for neste særkretsting.

e) Leder, 1 styremedlem og varemedlem velges i partallsår.

Nestleder og 2 styremedlemmer velges i oddetallsår

Kontrollutvalget velges 1 medlem og varamedlem i partallsår og medlem nr 2 i oddetallsår.

Ledere og nestledere velges enkeltvis. Øvrige medlemmer velges samlet. Deretter velges varamedlemmene samlet. Der det velges flere varamedlemmer skal det velges 1.varamedlem, 2.varamedlem osv.

**Begrunnelse for endringsforslaget**

Hele styret og kontrollutvalg har vært valgt for 1 år. Vi ønsker nå å velge styret og kontrollutvalg for 2 år av gangen og at halvparten velges år 1 og andre halvpart i år 2.

Dette vil sørge for at kretsstyret og kontrollutvalg settes i bedre stand til å ivareta kontinuitet i arbeidet på en mye bedre måte. Med dagens ordning kan kretsen oppleve at hele styret og kontrollutvalg skiftes ut samtidig. Dette er sårbart for kretsens arbeid både fra styret sin side og fra kontrollutvalgets sin side.

Styret i Oslo svømmekrets håper derfor på tilslutning for denne lovendringen på kretstinget 2022.

**FORSLAG TIL VEDTAK**

Kretstinget 2022 vedtar forslaget til kretsstyret med virkning fra Kretstinget 2023.

Oslo 24. mars 2022

Håvard Bekk Ellen Beck

Kretsleder Styremedlem

Ragnhild Andenæs Ted Lier

Styremedlem Styremedlem